TEST FORMATIV

SUBSTANTIVUL

Citește cu atenție următorul fragment și rezolvă cerințele:

Dimineața,după ce toată noaptea a dormit la picioarele bunicului,și mai apoi încă puțin la picioarele nepotului,și încă puțin,câte puțin în toate părțile,pe lângă sobe,pe covor,pe canapele,cadelnițând cu somn prin toată casa-motanul miaună la ușă.

-Se cere-zice bunicul,ridicându-se cu grabă.

-Ducă-se-zice bunica,lepădându-l în omăturile iernii care șterg urmele.

Bunicul îi deschide ușa.

-Pune-i șoșonii,Alecule,să nu răcească la picioare.

Bunicul îl așteaptă la ușă până ce-și isprăvește tabietul lui motănesc,cu ochii țintă pe fereastra aburită.

-Iaca vine,anunță ușurat bunicul.

Motanul n-are nevoie să sune.Bunicul îi deschide ușa.

-Alecule,cât îți de pe lună?

-Cine?

-Cine?Stăpânul matale cu coadă.Nu vezi cât îi de fudul?!

 *( Ionel Teodoreanu- -Motanul bunicului din volumul În casa bunicilor*)

**(8p)1.Stabilește dacă enunțurile de mai jos sunt adevărate(A) sau false(F):**

A/F Primul cuvânt din text **dimineața** este substantiv comun.

A/F Substantivul **somn** din text este defectiv de plural.

A/F Substantivul **ochi** are aceeași formă de singular și de plural.

A/F Substantivul **motanul** cunoaște opoziția masculin/feminin

**(12p)2.Încercuiește litera corespunzătoare răspunsului corect:**

În structura:”Bunicul îl așteaptă la ușă până ce-și isprăvește tabietul lui motănesc,cu ochii țintă pe fereastra aburită”.

Se află:

 1.

1. 5 substantive
2. 3 substantive
3. 4 substantive

 2.

a) 2 substantive de genul masculin și 3 substantive de genul feminin;

b) 2 substantive de genul masculin,2 substantive de genul feminin și un substantiv de genul neutru

c)2 substantive de genul masculin,2 substantive de genul neutru și un substantiv de genul feminin

**(8p)3. Subliniază forma corectă a substantivelor scrise îngroșat din următoarele enunțuri:**

I s-a rupt tocul de la **ușe/ușă**.

Se bucură de surprizele **iernii/iernei**.

**(6p)4. Pluralul pentru substantivul coadă în text este...............**

**(12p)5.Transformă enunțul dat,articulând substantivele subliniate cu articol nehotărât:**

Bunicul îl așteaptă la ușă până ce-și isprăvește tabietul lui motănesc cu ochii țintă pe fereastra aburită.

**(8p)6.Analizează sintactico-morfologic două substantive ,la alegere, din text.**

**(15p)7.Transcrie din fragmentul dat:**

-un substantiv în cazul vocativ;

-două substantive în cazul nominativ;

-un substantiv fără prepoziție și unul însoțit de prepoziție în cazul acuzativ.

**(6p)8.Încercuiește răspunsurile corecte:**

Substantivele își schimbă forma după:

a)gen;

b)număr;

c)caz;

d)persoană;

e)mod;

f)timp.

**(15p)9.Amintește-ți, completând corect spațiile punctate:**

Substantivul este partea de........................................ care denumește:

1. ..........................................................................................;
2. .......................................................................................;
3. ........................................................................................;
4. .......................................................................................;
5. .......................................................................................;
6. ....................................................................................... .

(10p)-oficiu